

REFERAT DE APROBARE
  pentru Proiectul de hotărâre privind aprobarea rectificării bugetului local pe anul 2021 al Comunei Șoldanu, Județul Călărași, în 27 septembrie 2021
Luând act de:
· Adresa Școlii Gimnaziale „Constantin Teodorescu” Șoldanu nr. 736 din 13.08.2021, înregistrată la Primăria Comunei Șoldanu cu nr. 4076/13.08.2021 privind aprobarea unei sume necesară pentru decontarea cheltuielilor cu naveta cadrelor didactice;
· Adresa Parohiei Șoldanu nr. 29 din 21.09.2021, înregistrată la Primăria Comunei Șoldanu cu nr. 4764 din 21.09.2021 prin care se solicită acordarea unei sume pentru achiziția unor materiale;
· Adresa Școlii Gimnaziale „Constantin Teodorescu” Șoldanu nr. 866 din 21.09.2021, înregistrată la Primăria Comunei Șoldanu cu nr. nr. 4762 din 21.09.2021 privind achiziția de măști de protecție pentru elevi;
· Hotărârea Consiliului Local al Comunei Șoldanu nr. 15 din 22 aprilie 2021 privind aprobarea bugetului local pe anul 2021 al Comunei Șoldanu, Județul Călărași; 
· Hotărârea Consiliului Local al Comunei Șoldanu nr. 40 din 19.08.2019 privind aprobarea Regulamentului propriu cuprinzând măsurile metodologice, organizatorice, termenele și circulația proiectelor de hotărâri cu caracter normativ care se supun adoptării Consiliului local al Comunei Șoldanu; 
· Hotărârea Consiliului Local nr. 12 din 30 martie 2020 privind aprobarea revizuirii Regulamentului de organizare și funcționare a Consiliului local al comunei Șoldanu, județul Călărași, în martie 2021;
· Proiectul de hotărâre privind  aprobarea rectificării bugetului local pe anul 2021 al Comunei Șoldanu, în 27 septembrie 2021, înscris în Registrul pentru evidența proiectelor de hotărâre ale Consiliului Local al Comunei Șoldanu cu nr. 41 din 23.09.2021.
Ținând cont de prevederile:
· Cartei europeane a autonomiei locale, adoptată la Strasburg la 15 octombrie 1985 şi ratificată prin Legea nr. 199/1997: art. 9 pct. 3;
· Constituției României, republicată, aprobată prin Legea de revizuire a Constituției României nr.429/2003: art. 121 alin. (1) și (2);
· Codului civil al României, aprobat prin Legea nr.287/2009, republicată, modificată și completată: art. 7 alin. (2);
· Legii nr.24/2000 privind normele de tehnică legislativă pentru elaborarea actelor normative, rerepublicată, modificată și completată.
· Ordonanței de urgență a Guvernului nr.57/2019 privind Codul Administrativ: art.129 alin.(1), alin.(2) lit.b și d), alin.(7) lit.n), art.136 alin.(1), art.155 alin.(1) lit.d), art.211.
Luând în considerare:
· prevederile Legii nr. 273/2006 privind finanțele publice locale, cu modificările şi completările ulterioare:
· art. 19 alin. (2) - pe parcursul exercitiului bugetar, autoritatile deliberative pot aproba rectificarea bugetelor prevazute la alin. (1) lit. a) si b), in termen de 30 de zile de la data intrarii in vigoare a legii de rectificare a bugetului de stat, precum si ca urmare a unor propuneri fundamentate ale ordonatorilor principali de credite. Rectificarilor bugetelor locale li se vor aplica aceleasi proceduri ca si aprobarii initiale a acestora, cu exceptia termenelor din calendarul bugetar;
· prevederile Ordonanței de urgență a Guvernului nr. 57/2019 privind Codul Administrativ, cu modificările și completările ulterioare:
· art. 87 - (1) In cadrul politicii economice nationale, unitatile administrativ-teritoriale au dreptul la resurse financiare proprii, pe care autoritatile administratiei publice locale le stabilesc, le administreaza si le utilizeaza pentru exercitarea competentei si a atributiilor ce le revin, in conditiile legii.
   (2) Resursele financiare de care dispun autoritatile administratiei publice locale trebuie sa fie corelate cu competenta si atributiile prevazute de lege.
   (3) In scopul asigurarii autonomiei locale, autoritatile deliberative ale administratiei publice locale au dreptul sa instituie si sa perceapa impozite si taxe locale, sa aprobe bugetele locale ale unitatilor administrativ-teritoriale, in conditiile legii.
   (4) Stabilirea, constatarea, impunerea, inspectia fiscala, incasarea, urmarirea si executarea silita, precum si procedurile de administrare a creantelor bugetare locale se realizeaza in conditiile legii.
   (5) Autoritatile administratiei publice locale administreaza sau, dupa caz, dispun de resursele financiare, precum si de bunurile proprietate publica sau privata ale unitatilor administrativ-teritoriale, in conformitate cu principiul autonomiei locale.
· art. 88 - Bugetele locale ale unitatilor/subdiviziunilor administrativ-teritoriale se elaboreaza, se aproba, se executa si se raporteaza in conditiile legii care reglementeaza finantele publice locale. 
· art. 129 alin. (2) lit. b) - Consiliul local exercita urmatoarele categorii de atributii:
   b) atributii privind dezvoltarea economico-sociala si de mediu a comunei, orasului sau municipiului;
· art. 129 alin. (4) lit. a) - In exercitarea atributiilor prevazute la alin. (2) lit. b), consiliul local:
   a) aproba, la propunerea primarului, bugetul unitatii administrativ-teritoriale, virarile de credite, modul de utilizare a rezervei bugetare si contul de incheiere a exercitiului bugetar;
· art. 155 alin. (1) lit. c) - Primarul indeplineste urmatoarele categorii principale de atributii:
   c) atributii referitoare la bugetul local al unitatii administrativ-teritoriale;
· art. 155 alin. (4) lit. b) - In exercitarea atributiilor prevazute la alin. (1) lit. c), primarul:
   b) intocmeste proiectul bugetului unitatii administrativ-teritoriale si contul de incheiere a exercitiului bugetar si le supune spre aprobare consiliului local, in conditiile si la termenele prevazute de lege.
Față de elementele de drept și de fapt prezentate,
În temeiul Ordonanței de urgență a Guvernului nr.57/2019 privind Codul Administrativ, cu modificările și completările ulterioare:
· art.136 alin.(1) - proiectele de hotărâri pot fi inițiate de primar, de consilierii locali sau de cetățeni. Elaborarea proiectelor se face de cei care le propun, cu sprijinul secretarului general al unității/subdiviziunii administrativ-teritoriale și al compartimentelor de resort din cadrul aparatului de specialitate al primarului;
· art.139 alin.(1) - în exercitarea atribuțiilor ce îi revin, consiliul local adoptă hotărâri, cu majoritate absolută sau simplă, după caz;
· art. 196 alin.(1) lit.a) - în exercitarea atribuțiilor ce le revin, autoritățile administrației publice locale adoptă sau emit, după caz, acte administrative cu caracter normativ sau individual, după cum urmează: consiliul local și consiliul județean adoptă hotărâri,
s-a iniţiat Proiectul de hotărâre privind aprobarea rectificării bugetului local pe anul 2021 al Comunei Șoldanu, în 27 septembrie 2021.
Considerând proiectul de hotărâre elaborat ca fiind legal şi oportun, pe cale de consecinţă propun Consiliului Local al Comunei Șoldanu aprobarea acestuia în forma prezentată.   

